KTAMเสิร์ฟตราสารหนี้6เดือนชู2.50%
บลจ.กรุงไทย เปิดขายกองทุนตราสารหนี้ 6 เดือน ผลตอบแทน 2.50% ต่อปี ไม่ลงทุนในรัสเซีย
29 ต.ค. 2565

บลจ.กรุงไทย เปิดขายกองทุนตราสารหนี้ 6 เดือน ผลตอบแทน 2.50% ต่อปี ไม่ลงทุนในรัสเซีย 
นางชวินดา หาญรัตนกูล กรรมการผู้จัดการและประธานเจ้าหน้าที่บริหาร บริษัทหลักทรัพย์จัดการกองทุน (บลจ.) กรุงไทย  (KTAM)   เปิดเผยว่า    บริษัทเปิดจำหน่ายกองทุนเปิดกรุงไทยธนทรัพย์ บี 130    (KTSUPB130)   ตั้งแต่วันนี้ ถึงวันที่ 22  ธ.ค.2557   อายุโครงการ 6 เดือน เน้นลงทุนตราสารหนี้ทั้งในและต่างประเทศ ได้แก่   เงินฝาก  PT  Bank  Rakyat  Indonesia   ( Persero )  Tbk   ( Indonesia )  , เงินฝาก China Construction  Bank   ,  MTN ออกโดย  Banco  BTG  Pactual S.A.  , MTN  ออกโดย  Banco  ABC  ( Brasil )   ในสัดส่วน 75 % ของมูลค่าทรัพย์สินสุทธิของกองทุน 
ส่วนที่เหลือลงทุนในตราสารหนี้ ประเภท หุ้นกู้  ตั๋วแลกเงิน  สถาบันการเงิน บริษัทเอกชน    ผู้ลงทุนจะได้รับผลตอบแทนประมาณ 2.50% ต่อปี
สำหรับอัตราผลตอบแทนของตลาดตราสารหนี้ปรับตัวลดลงทุกช่วงอายุจากราคาน้ำมันที่ปรับตัวลดลงอย่างต่อเนื่อง   ประกอบกับการชะลอตัวของเศรษฐกิจญี่ปุ่น และการส่งออกของจีนที่ติดลบ  ทำให้เกิดแรงซื้อกลับของนักลงทุนทั้งในและต่างประเทศ เพื่อลดความเสี่ยง  โดยสรุปอัตราผลตอบแทนพันธบัตรรุ่นอายุ 2 ปี ปรับตัวลดลง 0.06%  มาอยู่ที่ 2.04% ต่อปี รุ่นอายุ 5 ปีปรับตัวลดลง 0.03% มาอยู่ที่ 2.39% ต่อปี และรุ่นอายุ 10 ปีปรับตัวลดลง 0.09% มาอยู่ที่ 2.80% ต่อปี
อย่างไรก็ตามสำหรับลูกค้าที่ยังไม่ได้ลงทุนในกองทุน RMF – LTF  ในช่วงเวลานี้ ก็เป็นจังหวะที่เหมาะสมสำหรับการลงทุนในช่วงโค้งสุดท้าย   หลังจากที่หุ้นได้ปรับตัวลงแรงจากรอบล่าสุดวันที่ 4 ธ.ค.2557  ปิดตลาดสูงสุดที่ 1597  จุด  และปรับตัวลดลงต่ำสุดเมื่อวันที่ 16 ธ.ค.2557  ปิดตลาดที่ 1461.74 จุด ลดลงประมาณ 135.26 จุดหรือประมาณ 8.51%  โดยเฉพาะนักลงทุนที่ต้องการลงทุนในกองทุนประเภทหุ้นทุน  ก็นับว่าเป็นจังหวะที่ดี  และเป็นการลงทุนในระยะยาว  น่าจะทำให้มีโอกาสได้รับผลตอบแทนที่ดี  นอกเหนือจากการได้สิทธิประโยชน์ทางภาษี